ལོ་དང་པོའི་དཔེ་ཁྲིད་ནི་དབུས་གཏེར་ལུགས་ཀྱི་ཐེག་པ་རིམ་པ་དགུའི་སྐོར་ལ་ཡིན།དེ་ཡང་ཐོག་མར་ཐེག་པ་ཆུང་བ་ལྷ་མི་གཞན་བརྟེན་དང་རང་རྟོགས་གཤེན་རབ་གཉིས་འབུམ་རམས་མ་བཟང་མོ་ལགས་ཀྱིས་སློབ་འཁྲིད་གནང་བ་དང་།དེ་དག་དང་མཉམ་དུ་གཡུང་དྲུང་བོན་གྱི་ཞལ་འདོན་དང་བོད་ཀྱི་སྐད་ཡིག་མདོ་གཟེར་མིག་གི་ལེའུ་དང་པོ་སོགས་ཁྲིད།ལོ་དང་པོའི་སློབ་དུས་དང་པོའི་བར་མཚམས་སུ་༧སྨན་རིའི་དགེ་བཤེས་ཤེས་རབ་བློ་གྲོས་གདན་ཞུས་ནས་ལི་ཤུའི་སློབ་མ་རྣམས་ལ་བསང་བཀའ་སྐྱོང་གི་རྔ་བརྡུང་སོགས་བསླབས།ལི་ཤུའི་སློབ་མ་རྣམ་པས་དམིགས་བསལ་འབོད་བསྐུལ་གྱིས་དཔེ་འཁྲིད་ཀྱི་མཇུག་བསྡོམས་སྐབས་༧སྨན་རིའི་དཔོན་སློབ་འཕྲིན་ལས་ཉི་མ་རིན་པོ་ཆེ་མཆོག་གདན་ཞུས་ཐོག་ཁོང་ཉིད་ཀྱིས་རྒྱལ་སྤྱིའི་སློབ་མ་རྣམས་ལ་བྱམས་མ་འབུམ་ལྔའི་ཁྲིད་ཀ་དང་ལུང་སོགས་བཀའ་དྲིན་བསྩལ་གནང་བ་དང་།ལོ་དང་པོའི་སློབ་དུས་དང་པོའི་སྐབས་ལ་དགེ་བཤེས་བསྟན་འཛིན་དབང་རྒྱལ་རིན་པོ་ཆེ་མཆོག་ལི་ཤུའི་མཐོ་སློབ་ཏུ་ཆིབས་བསྒྱུར་བསྐྱངས་ནས་ལི་ཤུའི་དགེ་སློབ་ཡོངས་ལ་བཀའ་སློབ་ལམ་སྟོན་སོགས་བསྩལ་གནང་།དེ་ནས་སློབ་མ་རྣམས་ཀྱི་མོས་འདུན་ལྟར་ཁོང་ཉིད་མཉམ་དུ་ལི་ཤུའི་དགེ་སློབ་རྣམས་༧དཔལ་གཤེན་བསྟན་༧སྨན་རིའི་དགོན་ལ་ཕེབས་ནས་ཁོང་གིས་གཡུང་དྲུང་བོན་གྱི་དཔེ་མཛོད་ཁང་དུ་ལི་ཤུའི་སློབ་མ་རྣམས་ལ་མ་རྒྱུད་ཀྱི་རྩ་བའི་འཕྲུལ་འཁོར་རྣམ་ལྔ་སོགས་འཁྲིད་གནང་།དེ་ནས་༧སྐྱབས་རྗེ་དམ་པ་རྒྱལ་བ་༧སྨན་རིའི་ཁྲི་འཛིན་སོ་གསུམ་པ་དང་༧སྨན་རིའི་དཔོན་སློབ་འཕྲིན་ལས་ཉི་མ་རིན་པོ་ཆེ།དེ་བཞིན་༧སྨན་རིའི་བཤད་སྒྲུབ་མཁན་དཔོན་སློབ་སོགས་མཇལ་ནས་ལོ་རིམ་དང་པོའི་དཔེ་འཁྲིད་ཀྱི་སློབ་དུས་དང་པོ་ཁ་དགེ་བཀྲ་ཤིས་ངང་ལེགས་གྲུབ་བྱུང་།།